ھێرشەکانی باکووری عێراق (حوزەیرانی ٢٠١٤)

ھێرشەکانی باکووری عێراق لە ٤ی حوزەیرانی ٢٠١٤ دەستیپێکرد، کاتێک داعش و ھێزی ھاوپەیمان ھێرشێکی گەورەیان لە باکووری عێراق دژی حکوومەتی عێراق دەستپێکرد، ئەمەش دوای پێکدادانەکانی پێشووتر کە لە کانوونی یەکەمی ٢٠١٣ دەستیپێکردبوو.

داعش و ھێزە ھاوپەیمانەکان دەستیان بەسەر چەندین شار و ناوچەدا گرت، سەرەتا لە ھێرشەکەی بۆ سەر سامەڕا لە ٥ی حوزەیران دەستی پێکرد، دواتر لە ١٠ی حوزەیران مووسڵی گرت و تکریت لە ١١ی حوزەیران. دوابەدوای ھەڵھاتنی ھێزەکانی حکوومەتی عێراق بۆ باشوور لە ١٣ی حوزەیران، پێشمەرگە دەستی بەسەر سەکۆ نەوتییەکانی کەرکووکدا گرت، کە بەشێکە لە ناوچە جێناکۆکەکان.

دەوڵەتی ئیسلامی لە عێراق و شام شەڕەکانی مووسڵ و سەلاحەددینی ناوناوە "شەڕی ئەسەدووڵڵا بیلاوی" بۆ ڕێزلێنان لە ئەبوو عەبدولڕەحمان ئەلبیلاوی.

تا کۆتایی مانگی حوزەیران عێراق کۆنترۆڵی سنوورەکانی لەگەڵ ئوردن و سووریا لەدەستدابوو. پاشان نووری مالیکی سەرۆکوەزیرانی عێراق لە ١٠ی حوزەیران باری نائاسایی لەسەر ئاستی وڵات ڕاگەیاند دوای ھێرشەکەی سەر مووسڵ، کە لە شەوێکدا دەستی بەسەردا گیرا. بەڵام سەرەڕای قەیرانی ئەمنی، پەرلەمانی عێراق ڕێگەی نەدا مالیکی باری نائاسایی ڕابگەیەنێت؛ چەند پەرلەمانتارێکی عەرەبی سوننە و کورد بەھۆی دژایەتیکردنیان بۆ فراوانکردنی دەسەڵاتەکانی سەرۆک وەزیران بایکۆتی دانیشتنەکەیان کرد.

 سەرچاوەکان 

 سەرچاوەکان 

پۆل:٢٠١٤ لە باشووری کوردستان
پۆل:ململانێکانی ٢٠١٤
پۆل:مێژووی پارێزگای کەرکووک